เปิดให้บริการเรือไฟฟ้าคลองแสนแสบส่วนต่อขยาย วัดศรีบุญเรือง - สำนักงานเขตมีนบุรี ฟรี 6 เดือน
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยถึงการพัฒนายานพาหนะในระบบขนส่งสาธารณะด้วยเทคโนโลยีพลังงานไฟฟ้า ว่า ล่าสุดกรุงเทพมหานคร ร่วมกับกรมเจ้าท่า เปิดให้บริการเรือโดยสารพลังงานไฟฟ้าในคลองแสนแสบ ส่วนต่อขยาย ด้วยจำนวนเรือ 12 ลำ รองรับผู้โดยสาร 40 ที่นั่งต่อลำ ให้บริการตั้งแต่ท่าเรือวัดศรีบุญเรือง - ท่าเรือสำนักงานเขตมีนบุรี ระยะทาง 10.50 ก.ม. จำนวน 12 ท่าเรือ  เริ่มจากท่าเรือสำนักงานเขตมีนบุรี ท่าเรือตลาดมีนบุรี ท่าเรือประตูน้ำบางชันเหนือ ท่าเรือประตูน้ำบางชันใต้ ท่าเรือชุมชนหลอแหลใหญ่ ท่าเรือสุเหร่าแดง ท่าเรือหมู่บ้านร่มไทรท่าเรือคลองระหัส ท่าเรือเสรีไทย 26 ท่าเรือห้างพาซิโอ (จุด park &amp; ride 200 คัน ท่ารถโดยสารประจำทางและสถานีรถไฟฟ้าสายสีส้มที่อยู่ระหว่างการก่อสร้าง ท่าเรือโรงเรียนพร้อมมิตรวิทยา ท่าเรือวัดศรีบุญเรือง โดยที่ท่าเรือวัดศรีบุญเรือง จะมีเรือของเอกชนให้บริการต่อไปจนถึงสะพานผ่านฟ้าลีลาศ รวมระยะทางทั้งสิ้น 18 ก.ม. เปิดให้บริการวันปกติ : วันละ 40 เที่ยว ช่วงเวลา 05.30 น.- 20.30 น. ความถี่ทุกๆ 15 นาที ในช่วงเร่งด่วน และ 30 นาทีในช่วงเวลาอื่น วันหยุดราชการ:จะวิ่งรอบความถี่ทุกๆ 30 นาที (ช่วงเวลาอาจปรับตามความเหมาะสม)  อัตราค่าโดยสาร:โดยในช่วง 6 เดือนแรก (ถึงเดือน ส.ค.65) จะให้บริการฟรีเพื่อทดลองและประชาสัมพันธ์ หลังจากนั้นจะเก็บค่าบริการ 15 บาทตลอดสาย